**ОБЩИНА СМЯДОВО НАБИРА ЖЕЛАЕЩИ ДА УЧАСТВАТ ПО ПРОЕКТ „АКТИВНИ“**

Стартира набирането на младежи от 18 до 29 години във връзка с изпълнението на проект: BG05M9OP001-1.002-0085 „*Ние сме активни и посоката избираме сами*“ , финансиран с Договор № BG05M9OP001-1.002-0085-C01, сключен между Министерството на труда и социалната политика и Община Смядово по Оперативна програма „Развитие на човешките ресурси“ 2014-2020.

Целта на проекта е да спомогне за подобряване достъпа до заетост и качеството на работните места, както и устойчиво интегриране на пазара на труда на младите хора от 18 до 29 годишна възраст, в частност тези, които не са ангажирани с трудова дейност, образование или обучение.

Чрез изпълнението на проекта ще бъдат активирани и интегрирани в заетост младежи до 29-годишна възраст от община Смядово, които не са нито в образование или обучение, нито в заетост, не са регистрирани като безработни лица в Агенцията по заетостта. Дейностите, заложени в проектното предложение ще бъдат насочени към идентифициране и мотивиране за активно поведение на пазара на труда на неактивни младежи от целевата група, с последващи дейности за включване в продължителна заетост, обучение или връщане в образование. Така предвидените дейности ще помогнат за улесняването на прехода от образование към заетост на младежите с неуспешна реализация на пазара на труда.

Изготвени са списъци с лица, попадащи в целевата група. По тези списъци младежките медиатори ще посещават в домовете неактивните младежи, като ще бъдат провеждани индивидуални срещи, интервюта и анкетиране. Младежите ще получат професионално ориентиране с цел подпомагане в съответствие с техния личностен профил и индивидуални характеристики при избора им на професия, подходящо обучение и кариерно развитие.

Младежите ще преминат професионални обучения по следните специалности: „Помощник в строителството“ , „Работник в озеленяването“, „Еколог“, „Оператор на компютър“.

Община Смядово като работодател ще осигури 6 месечна заетост на завършилите успешно мотивационното и професионално обучение младежи.

**В А Ж Н О !**

**Ако Вие сте:**

* **Младеж до 29 години;**
* **Не работите;**
* **Не учите;**
* **Не сте регистрирани в Дирекция „Бюро по труда“;**
* **Не сте търговец, по смисъла на търговския закон;**
* **Не сте включени в операция „Младежка заетост“, финансирана по ОПРЧР 2014-2020 и Националната програма „Активиране на неактивни лица“, финансирана със средства от националния бюджет, чрез Национален план за действия по заетостта;**

**И желаете да се включите в проекта, можете да се свържете с:**

**Димитрина Иванова Маринова**- Началник отдел **„Регионално развитие, екология, хуманитарни дейности и местни данъци“** –ОА гр. Смядово и Ръководител на проект BG05M9OP001-1.002-0085 „Ние сме активни и посоката избираме сами“ , тел. 05351/2130, Мобилен тел.- 0887799676, e-mail: dim.marinova@abv.bg